open-index/open-wikipedia-markdown huggingface dataset:
מבצע זה הרגע

**מבצע זה הרגע** היה מתקפת מנע של מערכת הביטחון הישראלית נגד חזבאללה ב-25 באוגוסט 2024, שהתקיימה כחלק מזירת לבנון במלחמת חרבות ברזל. ישראל פתחה בהתקפה אווירית בהשתתפות 100 מטוסי קרב, והשמידה מאות משגרי רקטות ואלפי קני שיגור של רקטות שכוונו לישראל. בהתקפה נהרגו לפחות 6 מחבלים. מנגד נהרג לוחם צה"ל מירי 320 רקטות חזבאללה וכ-20 כטב"מים, ו-3 ישראלים נפצעו.

## רקע

הלחימה בזירת לבנון במלחמת חרבות ברזל החלה עם הצטרפות "חזבאללה" ללחימה ב-8 באוקטובר 2023. ישראל התרכזה בלחימה ברצועת עזה והכילה את מתקפות חזבאללה בצפון, שפונה מתושביו. לכן, תקפה מטרות טרור בלבנון באופן ממוקד ומוגבל, וחזבאללה מצידו שמר על "כללי משוואה" שהגבילו את העימות, ולא ירה לעבר מטרות עומק. המשוואה התנפצה ב-27 ביולי כשרקטת "פלק 1" ששיגר חזבאללה פגעה במגרש כדורגל במג'דל שמס והרגה 12 ילדים ישראלים. צה"ל השיב בסיכול ממוקד של פואד שוכר, המפקד הצבאי העליון של חזבאללה, 3 ימים לאחר מכן. חסן נסראללה, העומד בראש הארגון, נשבע לנקום את מותו.

ב-23 באוגוסט זוהו במודיעין הישראלי תזוזות צבאיות יוצאות דופן של חזבאללה. ארגון הטרור שינע ארסנל רקטי ובליסטי כבד, שכלל טילים מדויקים וכוון למטרות אסטרטגיות בצפון ובמרכז הארץ, לעבר דרום לבנון. לחזבאללה הייתה כוונה לפתוח במתקפה גדולה בשעה 05:00 בבוקר, שתכסה את שטח ישראל מהצפון ועד גוש דן. לפי הדיווחים, המתקפה שתכנן חזבאללה הייתה אמורה לכלול שיגור אלפי רקטות ארטילריות וכטב"מים מתאבדים, כולל על גוש דן, וטילי קרקע-קרקע על בסיס 8200 בגלילות ומטה המוסד.

## המתקפה
בשעה 04:30 פתח חיל האוויר הישראלי ביעף תקיפה כבד, שכלל כ-100 מטוסי קרב, והשמיד מאות מטרות שכללו אלפי קני שיגור ברחבי דרום לבנון, ובתקיפות נהרגו לפחות 6 מחבלים. חיל האוויר סיכל בכך את עיקר המתקפה של חזבאללה, אולם הארגון הצליח לשגר 320 רקטות לעבר צפון ישראל ו-20 כטב"מים מתאבדים, שרובם יורטו. אזרחית ישראלית נפצעה קל ומספר מבנים נפגעו משברי יירוטים. לוחם בט"ש של פלגה 914 בחיל הים נפצע אנושות משברי יירוט שפגעו בספינת דבורה ומאוחר יותר מת מפצעיו.

## בעקבות המתקפה
מתקפת המנע עוררה זעם בקרב ראשי הרשויות בצפון, על הכלת ההתקפות על יישוביהם, ויציאה למכת מנע שיועדה למנוע התקפה על גוש דן, וחלקם כינו אותה "מבצע שלום תל אביב" (על משקל "מבצע שלום הגליל"). לאחר המתקפה שב העימות בצפון להיות מוגבל. ב-26 באוגוסט הגיעו הרמטכ"ל הרצי הלוי, ויושב ראש המטות המשולבים גנרל צ'ארלס בראון, לביקור ודיון בפיקוד צפון. בצל הביקור חזבאללה פתח בירי עשרות רקטות על קו העימות והגליל העליון. מזכ"ל חזבאללה חסן נסראללה נשא נאום ובו טען שהכטב"מים הצליחו לפגוע בבסיסי צה"ל בצפון ובמרכז, בהם מחנות גלילות. חזבאללה פרסם שקרים לתומכיו וישראל אפשרה לו לפעול במסגרת "מרחב הכחשה".

לדברי דובר צה"ל, מבצע זה היווה מפנה בלחימה בחזית הצפונית במלחמת חרבות ברזל, ומיד אחריו צה"ל יצא למבצע של כמה שבועות בשם "מחיקת שורות", במהלכו הותקפו כ-270 משגרים נוספים כדי להפחית את האיום האווירי של חזבאללה לפני התמרון הקרקעי בלבנון במלחמת חרבות ברזל.

## קישורים חיצוניים

* 
* 
* 
* 
* 

## הערות שוליים

קטגוריה:החזית הצפונית במלחמת חרבות ברזל
קטגוריה:מבצעי חיל האוויר הישראלי במלחמת חרבות ברזל
קטגוריה:2024 בישראל
קטגוריה:2024 בלבנון
קטגוריה:התנקשויות במהלך החזית הצפונית במלחמת חרבות ברזל
רוג'ר גריסוולד

**רוג'ר גריסוולד** (באנגלית: **Roger Griswold**; 21 במאי 1762 – 25 באוקטובר 1812) היה עורך דין, פוליטיקאי ושופט, איש המפלגה הפדרליסטית, אשר כיהן כחבר בבית הנבחרים של ארצות הברית מטעם קונטיקט, שופט בבית המשפט העליון בקונטיקט ומושל קונטיקט ה-22.

## ביוגרפיה
ימין|ממוזער|174x174 פיקסלים| שלטו של מתיו גריסוולד
ממוזער| קריקטורה פוליטית של הקטטה בליון-גריסוולד.
גריסוולד נולד ב-21 במאי 1762 בליים שבמושבת קונטיקט למתיו גריסוולד ולאורסולה (וולקוט) גריסוולד ממשפחת גריסוולד הבולטת. הוא למד לימודים קלאסיים, נכנס למכללת ייל בגיל ארבע עשרה והשלים את לימודיו בייל ב-1780. הוא קיבל תואר דוקטור למשפטים מאוניברסיטת הרווארד ב-1811, ותואר דוקטור למשפטים מייל ב-1812. 

גריסוולד למד משפטים עם אביו והתקבל ללשכת עורכי הדין ב-1783. הוא החל לעסוק בעריכת דין בנוריץ', קונטיקט. הוא חזר לליים ב-1794 ונבחר כמועמד פדרליסט לקונגרס הרביעי של ארצות הברית ולחמשת הקונגרסים שאחריו. גריסוולד כיהן בקונגרס מ-4 במרץ 1795, עד שהתפטר בשנת 1805 לפני כינוס הקונגרס התשיעי.  במהלך הקונגרס השישי, כיהן כיו"ר הוועדה לתיקון ועסקים לא גמורים וכחבר בוועדת הדרכים והאמצעים. 

ב-1803 הציעו גריסוולד, יחד עם כמה פוליטיקאים פדרליסטים אחרים בניו אינגלנד, להיפרד מהאיחוד עקב ההשפעה הגוברת של הדמוקרטים הג'פרסוניים ורכישת לואיזיאנה, שלדעתם תדלדל את ההשפעה הצפונית.  גריסוולד דחה את בקשתו של הנשיא ג'ון אדמס לשמש כשר המלחמה ב-1801. 

גריסוולד כיהן כשופט בבית המשפט העליון של קונטיקט מ-1807 עד 1809. הוא היה אלקטור לנשיאות מטעם צ'ארלס קוטוורת' פינקני ורופוס קינג. הוא היה סגן מושל קונטיקט מ-1809 עד 1811, והיה מושל קונטיקט מ-1811 עד למותו הבלתי צפוי בנוריץ' ב-25 באוקטובר 1812, בגיל 50. הוא קבור בבית הקברות של גריסוולד בבלאק הול, בעיירה ליים (כיום אולד ליים, קונטיקט). כשגריסוולד, קונטיקט, התאגדה ב-1815, היא נקראה על שמו. 

## קטטה ליון-גריסוולד
ב-30 בינואר 1798, נערך שימוע בשאלה האם להדיח את ויליאם בלאונט מטנסי מתפקידו או לא. מתיו ליון, חבר קונגרס דמוקרטי-רפובליקאי מוורמונט, התעלם מגריסוולד בכוונה, כי הם היו ממפלגות מנוגדות. זה הוביל לכך שגריסוולד כינה את ליון נבל ובתגובה נקם ליון ביריקה בפניו של גריסוולד. שבועיים לאחר מכן, לאחר שליון לא הודח מתפקידו בגלל היריקה, תקף גריסוולד את ליון במקלו.  

## חיים אישיים
אביו של גריסוולד, מתיו גריסוולד, היה המושל ה-17 של קונטיקט מ-1784 עד 1786. סבו מצד אמו של גריסוולד, רוג'ר וולקוט, היה המושל הקולוניאלי של קונטיקט מ-1751 עד 1754.   

גריסוולד התחתן עם פאני רוג'רס ב-27 באוקטובר 1798, ונולדו להם עשרה ילדים משותפים.

## קישורים חיצוניים

* 
* 

## הערות שוליים

קטגוריה:אמריקאים ילידי קונטיקט
קטגוריה:שופטי בתי המשפט של מדינת קונטיקט
קטגוריה:סגני מושלי קונטיקט
קטגוריה:מושלי קונטיקט
קטגוריה:מושלי מדינות ארצות הברית מהמפלגה הפדרליסטית
קטגוריה:אמריקאים ממוצא אנגלי
קטגוריה:בוגרי בית הספר למשפטים באוניברסיטת הרווארד
קטגוריה:בוגרי בית הספר למשפטים באוניברסיטת ייל
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:אמריקאים שנולדו ב-1762
קטגוריה:אמריקאים שנפטרו ב-1812
לב דודין

**לב דודין** (ברוסית: **Лев Абрамович Додин**; נולד ב-14 במאי 1944) הוא במאי תיאטרון סובייטי-רוסי ממוצא יהודי. בשנת 1993 הוא קיבל תואר אמן העם של הפדרציה הרוסית. 
## קורות חיים
לב דודין נולד בשנת 1944 בנובוקוזנצק למשפחה יהודית. אביו היה גאולוג ואמו הייתה רופאת ילידים. לדודין היה אח צעיר שלמד גאולוגיה ונבחר לשורות האקדמיה הרוסית למדעים. משפחת דודין פונתה לאזור מלנינגרד הנצורה וחזרה לעיד לאחר סיום הקרבות בשנת 1945.

בהיותו ילד דודין השתתף בחוג תיאטרון. לאחר סיום בית ספר בשנת 1961 הוא התחיל לימודים באקדמיה לאמנויות התיאטרון בלנינגרד. הוא סיים את הלימודים בשנת 1966 כולל סיום לימודי הלשמה לבמאי.

דודין התחיל לביים במספר תיאטראות בלנינגרד. בשנת 1967 הוא התחיל ללמד במכון אותו סיים.

בשנת 1972 דודין ביים הצגה ב"תיאטרון דרמה מאלי של לנינגרד". בהמשך הוא מונה למנהל אמנותי של התיאטרון ובשנת 2002 כיהן בתפדיד מנהל התיאטרון.

לאור הצלחותיו אולג יפרמוב הזמין את דודין לביים הצגה בתיאטרון האמנותי של מוסקבה עם אינוקנטי סמוקטונובסקי בתפקיד ראשי.

על פעילותו בתחום התיאטרון דודין קיבל פרס ברית המועצות ו-3 פעמים פרס הפדרציה הרוסית. הוא קיבל מספר עיטורים לרבות מסדר האמנויות והספרות הצרפתי ו"מסדר כוכב איטליה". בשנת 1993 הוא קיבל תואר אמן העם של הפדרציה הרוסית. 

בעקבות פלישת רוסיה לאוקראינה דודין פנה לולדימיר פוטין עם מכתב פתוח תוך קריאה לסיים את המלחמה. בשנת 2023 תיאטרון בו דודין עבד שנים רבות נסגר בדרישת השלטונות. דף אישי של דודין הורד מאתר התיאטרון. בהמשך התיאטרון נפתח מחדש ודודין המשיך לפעול בו.

## קישורים חיצוניים
* 

* ביוגרפיה 

קטגוריה:במאי תיאטרון רוסים
קטגוריה:במאי תיאטרון יהודים
קטגוריה:מורים למשחק
קטגוריה:אמני העם של הפדרציה הרוסית
קטגוריה:מעוטרי עיטור ההצטיינות למען המולדת
קטגוריה:סובייטים שנולדו ב-1944
אמא (שיר של שולה חן)

"**אמא**" הוא שיר שכתב והלחין היוצר שייקה פייקוב וביצעו שולה חן, והילד רונן בהונקר בפסטיבל שירי הילדים ה-12, שנערך בחנוכה 1981. השיר זכה במקום הראשון בתחרות והפך ללהיט גדול.

### הרקע לכתיבת השיר
השיר נכתב בהשראת הילד המבצע רונן בהונקר. ליוצר השיר שייקה פייקוב הגיעה קלטת של רונן הצעיר, דרך חברה משותפת שהכירה אותו בדימונה, ופייקוב התלהב מכישרונו. את השיר הוא כתב עבורו, בהשראת הקשר הקרוב בין בהונקר לאמו.

### סיפור בחירת השיר

המבצעת המקורית שולה חן סיפרה: "באותה תקופה נפצעתי בהפקה של המחזמר 'ברנשים וחלומות' ולכן דחיתי את הפגישה שבה הייתי אמורה לבחור את השיר שאבצע בפסטיבל. לא נשארו לי שירים למעט אחד, שאף אחד לא רצה לבצע. ביקשתי מבעלי אבי קורן להקשיב לו. הוא האזין ואמר: 'אין לאף אחד שכל - זה השיר הזוכה', וכך היה".

### הצלחת השיר בארץ ובעולם
בשנת 1982 בהונקר ביצע את השיר בתחרות בינלאומית בסיאול, וזכה גם שם במקום הראשון. גם במצעד הפזמונים השבועי ברשת ג' הגיע השיר למקום הראשון, שם שהה שבועיים. זה קרה במרץ 1982. במצעד השנתי לסיכום שנת תשמ"ב הגיע השיר למקום ה-14.

### ביצועים נוספים
לשיר היו ביצועים רבים במהלך השנים. בין המבצעים השונים ניתן למצוא את: מאיה בוסקילה, נינט טייב ויהודה לוי, ציפי שביט, שימי תבורי, דודו אהרן, נתי לוי, שיר ביטון, צחי יונה, עמוס ברזל, שיקו חייק, מורן כרמל ושולה חן.

בשנת 2020, כ-40 שנה אחרי ששר את השיר בפעם הראשונה, החליט רונן בהונקר להקליט מחדש את השיר "אמא" ולהקדיש אותו לכל האמהות לנוכח תקופת הקורונה שהפרידה בין הורים מבוגרים לילדיהם מחשש להדבקה.

## קישורים חיצוניים

* , באתר הספרייה הלאומית
* אקורדי השיר <bdi>"אמא"</bdi>, באתר Tab4u

## הערות שוליים

קטגוריה:שירי שולה חן
קטגוריה:שירי פסטיבל שירי הילדים
קטגוריה:שירים בעברית
קטגוריה:שירים שנכתבו על ידי שייקה פייקוב
קטגוריה:שירים שהולחנו על ידי שייקה פייקוב
קטגוריה:שירי ילדים
קטגוריה:שירים על אמהות
קטגוריה:שירים שזכו בפסטיבל שירי הילדים
וון גטינג

**המפרי וון אפ דייוויד גטינג** (בוולשית: **Vaughan Gething**; נולד 15 במרץ 1974) הוא פוליטיקאי וולשי מטעם הלייבור שכיהן כמנהיג הלייבור הוולשי וכשר הראשון של ויילס ממרץ עד אוגוסט 2024, מה שהפך אותו למנהיג השחור הראשון מבין מדינות אירופה. גטינג כיהן בעבר כשר הבריאות והשירותים החברתיים בין השנים 2016 עד 2021 (כולל בתקופת התפרצות נגיף קורונה) ושר הכלכלה משנת 2021 עד 2024.

גטינג הוא חבר הפרלמנט הוולשי המייצג את מחוז הבחירה דרום קארדיף ופנארת' – עיר מגוריו – מאז 2011.

## קריירה פוליטית
גטינג, יליד זמביה, קיבל תואר במשפטים מאוניברסיטת אבריסטווית' ב-1999; לאחר מכן למד בבית הספר למשפטים של קארדיף באוניברסיטת קארדיף. לאחר שסיים את הכשרתו כעורך דין בחברת האיגודים המקצועיים תומסונס בקארדיף בשנת 2001, בחר גטינג להתמחות בדיני עבודה. גטינג הצטרף למפלגת הלייבור כשהיה בן 17. הוא התמודד כנציג מרכז ומערב ויילס עבור הלייבור בבחירות הפתיחה לאספה הלאומית של ויילס ב-1999, אך לא נבחר. הוא כיהן כחבר מועצה מ-2004 עד 2008, וייצג את מחלקת הבחירות של ביוטאון במועצת קארדיף. בבחירות לאספה הלאומית לוויילס בשנת 2011, גטינג נבחר כמועמד הלייבור הוולשי של מחוזות הבחירה קארדיף דרום ופנארת' בפרלמנט. הוא הגדיל את קולות הלייבור בתנופה של 12.5%. בבחירות שלאחר מכן ב-2016, גטינג נבחר מחדש.

גטינג כיהן בממשלתו של מארק דרייקפורד כשר הבריאות; כהונתו התאפיינה בין היתר על ידי התפרצות מגפת מחלת נגיף הקורונה. במרץ 2024, גטינג זכה בבחירות להנהגת הלייבור הוולשי כדי להחליף את דרייקפורד בתפקיד השר הראשון העומד בראש ממשלת ויילס. לאחר הפסד בהצעת אי אמון שהוגשה על ידי השמרנים הוולשים וביקורת על תרומת קמפיין בסך 200,000 ליש"ט, והתפטרותם של ארבעה משרי ממשלתו, ביולי 2024 התפטר גטינג מתפקיד השר הראשון והוחלף בראש המפלגה וכן מתפקיד השר הראשון על ידי אלינד מורגן הברונית מורגן מאילי. הוא התפטר רשמית ב-5 באוגוסט 2024.

## קישורים חיצוניים
* 
* 
* 

## הערות שוליים

קטגוריה:בריטים שנולדו ב-1974
קטגוריה:הממלכה המאוחדת: מנהיגי מפלגות
קטגוריה:חברי הפרלמנט הוולשי
קטגוריה:עורכי דין בריטים
קטגוריה:מהגרים לממלכה המאוחדת
קטגוריה:זמביה: אישים
אנדרטת נירים

**אנדרטת נירים**, הקרויה גם **אנדרטת דנגור**, היא אנדרטה לזכר קרב נירים שנערך ב-15 במאי 1948, הנמצאת ליד קיבוץ סופה, במקום שבו הוקם לראשונה קיבוץ נירים במוצאי יום הכיפורים תש"ז (6 באוקטובר 1946) במסגרת עליית 11 הנקודות להתיישבות בנגב. בקרב נהרגו שמונה ממגיני נירים, והם מונצחים באנדרטה.

האנדרטה תוכננה על ידי האדריכל יחיאל ערד בשיתוף האמן אריה סרטני שהתמחה בתבליטי בטון. אבן פינה לאנדרטה הונחה ביוני 1983 והיא נחנכה בשנת 1985. היא בנויה בצורת בית הביטחון עם מרפסת בולטת על הגג. על הקיר יש כתובת גדולה, שהייתה לסמל לעמידת היישובים בכלל ונירים בפרט - **לא הטנק ינצח כי אם האדם**, כתובת שנשארה על קיר צריף האוכל ההרוס. במקום גם דגם של נירים במלחמה ואתר זיכרון לשמונת הנופלים שהועברו לאחר המלחמה לקבורה בקיבוץ נירים.

האנדרטה נקראת על שם שלום דנגור, רוכש אדמות נירים.

## בשבעה באוקטובר

בבוקר טבח שבעה באוקטובר הגיע למקום כוח של שישה לוחמים מסיירת נח"ל, שנשלח טרם פרוץ המתקפה במסגרת כוננות עם שחר. עם תחילת המתקפה, שכללה ירי רקטות ופצמ"רים, הכוח, המצויד בנשק אישי בלבד, התבצר במיגונית שבמקום, ונאבק בעשרות מחבלים, חמושים ברימוני יד ובמטולי RPG, שתקפו אותו. במהלך הקרב הגיעה למקום תגבורת של שישה לוחמים. ארבעה לוחמי נח"ל נהרגו בקרב שהתפתח במקום, ושישה נפצעו, עד חילוצם בצהריים במסוק של יחידה 669.

## גלריה

קובץ:הכתובת באנדרטת נירים בנגב.jpg|הכתובת באנדרטת נירים
קובץ:שמות הנופים באנדרטת נירים.jpg|שמות הנופלים באנדרטת נירים
קובץ:מקום קבורתם של הנופלים בנירים הישנה (דנגור).jpg|מקום קבורתם הראשון של הנופלים בנירים הישנה (דנגור)
קובץ:Kibbutz Nirim War Memorial.jpg|שלט באנדרטת נירים (דנגור)


## קישורים חיצוניים

* 
* 
* מיכאל יעקובסון, סקירה אדריכלית על האנדרטה, באתר "חלון אחורי", 2 בפברואר 2014
* אנדרטת נירים, מיזם אבני מורשת

## הערות שוליים

נירים
קטגוריה:מבנים ואתרים שתכנן יחיאל ערד
קטגוריה:נירים
מאיר כץ

**מאיר כץ** (1945 – 24 באוגוסט 2024) היה שחקן כדורעף ומאמן כדורעף ישראלי. נחשב לאחת מהדמויות הבולטות ביותר בענף הכדורעף בישראל, הן כשחקן והן כמאמן.

## ביוגרפיה
כץ שיחק בקבוצת הכדורעף הפועל עין המפרץ, והיה חלק מרכזי בהצלחתה בשנות ה-70. בזמנו, זכתה הקבוצה בארבע אליפויות ליגת העל בכדורעף ברציפות ובגביע המדינה בכדורעף. כץ קבע שיא הופעות בנבחרת ישראל בכדורעף כששיחק 119 משחקים, והיה לאחד השחקנים הבולטים ביותר בדורו.

### קריירת אימון
לאחר פרישתו ממשחק פעיל בגיל 40, עבר כץ לקריירת אימון. הוא אימן את קבוצת הפועל עין המפרץ, וכן את נבחרת ישראל בין השנים 1984 ל-1988, יחד עם גיורא הלפרין.

הוא שימש כיו"ר הוועדה המקצועית של איגוד הכדורעף בישראל, והשפיע רבות על פיתוח הענף בישראל. לאחר שבנו נועם כץ מונה למאמן הפועל מטה אשר/עכו, הוא סייע לו בתפקיד, והגיע רבות למשחקי הקבוצה.

## חיים אישיים
מאיר כץ הוא אביהם של נועם כץ, מאמן הפועל מטה אשר/עכו, ושל יובל ותומר כץ, שחקני כדורעף בעבר. הוא נפטר ב-24 באוגוסט 2024 בגיל 79.

## הערות שוליים

קטגוריה:שחקני כדורעף ישראלים
קטגוריה:מאמני כדורעף ישראלים
קטגוריה:ישראלים שנולדו ב-1945
קטגוריה:ישראלים שנפטרו ב-2024
דייוויד ברגר (פוליטיקאי)

**דוד ברגר** (באנגלית: **David Berger**; נולד ב-30 במרץ 1950) הוא עורך דין, פוליטיקאי, דיפלומט ומנהל ספורט יהודי-קנדי.

הוא נולד באוטווה כבן בכור לסם ברגר . הוא למד במכללת אשברי  וקיבל תואר ראשון באומנויות ב-1971 מאוניברסיטת טורונטו ותואר ראשון במשפט אזרחי ב-1975 מאוניברסיטת מקגיל. מ-1975 עד 1979, הוא היה סגן נשיא בכיר במועדון הכדורגל מונטריאול אלואטס . מ-1978 עד 1979, הוא היה נשיא ליגת הכדורגל הקנדית . הוא נבחר לבית הנבחרים של קנדה מטעם מחוז לורייר  בבחירות הפדרליות ב-1979 . הוא נבחר מחדש ארבע פעמים נוספות ב-1980, 1984, 1988 ו-1993 מטעם המפלגה הליברלית של קנדה, בפעמיים האחרונות מטעם מחוז סן-אנרי-וסטמאונט ). ב-1982 היה המזכיר הפרלמנטרי של שר המדינה (עסקים קטנים ותיירות). בין השנים 1982-1984 היה המזכיר הפרלמנטרי של שר הצרכנות והתאגידים. הוא התפטר ב-1994 לאחר שמונה לשגריר קנדה בישראל ובמקביל היה הנציב העליון של קנדה בקפריסין. ברגר שירת עד 1999 והוחלף על ידי מייקל דוגל בל. הוא תמך בסטפן דיון בוועידת ההנהגה של המפלגה הליברלית של קנדה ב-2006 .

## הערות שוליים

קטגוריה:בוגרי אוניברסיטת טורונטו
קטגוריה:בוגרי אוניברסיטת מקגיל
קטגוריה:פוליטיקאים יהודים קנדים
קטגוריה:חברי בית הנבחרים של קנדה
קטגוריה:שגרירי קנדה בישראל
קטגוריה:שגרירי קנדה
קטגוריה:שגרירים בקפריסין
קטגוריה:עסקני ספורט קנדים
קטגוריה:קנדים שנולדו ב-1950
ספניאל סאסקס

**ספניאל סאסקס** הוא גזע כלבים מקורי מאזור סאסקס שבדרום אנגליה. זהו ספניאל נמוך וקומפקטי, אשר גילו דומה לזה של ספניאל קלומבר ומראהו דומה למדי למראהו של גזע זה. הספניאלים האלה עשויים להיות בעלי קצב תנועה איטי, אך לפעמים יש להם אופי שמח ואנרגטי. הם נוטים לבעיות בריאותיות נפוצות לגזעי ספניאל ולכלבים גדולים, בנוסף לבעיות מיוחדות כמו מחלות לב מסוימות ופריצות דיסק בעמוד השדרה.
טקסט=A group of people stand in front of a crowd where a Golden liver colored dog stands ready to be awarded a prize|שמאל|ממוזער| ספניאל סאסקס זוכה בתערוכת הטוב ביותר בתערוכת 2009 של מועדון הכלבנות של ווסטמינסטר

## אופי
הסאסקס ספנייל הוא גזע כלבים בעל אופי רגוע ואיטי, עם התנהגות מעט ליצנית ששומרת בדרך כלל על רמת אנרגיה והתלהבות מתונה. הוא תמיד שמח להיות בסביבה של אנשים, נהדר עם ילדים, ויכול להיות מגן מאוד על המשפחה. כלבים מסוג זה מתאימים מאוד לעבודת טיפול. רוב הסאסקס ספניילים הם בעיקר חיות מחמד משפחתיות, אך הם מיומנים מספיק כדי לסייע לציידים, אם כי הם יכולים להיות עיקשים לאימון. גזע זה נוטה להיות בעל יכולת טבעית לשאול בשדה, יש להם חוש ריח מצוין, וניתן להשתמש בהם לצורך חיפוש והבאת טרף, לאחר הכשרה. הגזע הוא הספנייל היחיד שנוהג לילל ברגע שהוא מריח את ריח הטרף.

## בְּרִיאוּת
### תסמונת הדיסק הבין חולייתי
מכונה גם בלט דיסק ספינלי, מצב זה מתרחש כאשר הדיסק הבין-חולייתי בולט או נקרע לתוך תעלת השדרה שבה שוכן חוט השדרה. כאשר חוט השדרה נלחץ, הכלב עלול לחוות תסמינים הנעים מכאב קל בגב או בצוואר ועד לשיתוק של גפיים, אובדן תחושה, ואובדן שליטה על שלפוחית השתן או המעיים. מצב זה נפוץ יותר באזור הגב האמצעי, אך יכול להתרחש בכל מקום לאורך השדרה. מקרים קלים שאינם גורמים לשיתוק יכולים להיות מטופלים רפואית על ידי הגבלת התנועה של החיה בכלוב למשך מספר שבועות, עם אפשרות לנטילת תרופות נגד כאבים. ניתוח יכול לשוב תחושה לרגלי הכלב לאחר שיתוק, אך שיעור ההצלחה תלוי בחומרת ההרניה.

## היסטוריה
טקסט=A black and white photo of a dark low dog facing the camera sideways on.|ממוזער| ספניאל סאסקס בסביבות שנת 1915

הסאסקס ספנייל היה אחד הגזעים הראשונים שנרשמו במועדון הכלבים הבריטי כשהוקם בשנת 1872, וכן היה אחד מעשרת הגזעים הראשונים שנוספו לספר הסטוד של מועדון הכלבים האמריקאי בשנת 1884, אך איבד את מעט הפופולריות שהשיג בשנות ה-40 של המאה ה-20. במהלך מלחמת העולם השנייה, גידול הסאסקס ספניילים הוקשה, אך הגזע ניצל מהכחדה בזכות המגדלת האנגלית ג'וי פריר. כל הסאסקס ספניילים המודרניים הם צאצאים מהכלבים שהיא הצילה. בשנת 1947, רק עשרה סאסקס ספניילים נרשמו במועדון הכלבים הבריטי.

ב-2004 זוהה הגזע כגזע מקורי פגיע על ידי מועדון הכלבים הבריטי, גזעים שתיארו אותם כמספר רישומים שנתי של פחות מ-300 רישומים בשנה. ב-2008, נרשמו רק 56 גורים מהגזע.

## קישורים חיצוניים

## הערות שוליים

קטגוריה:הקבוצה השביעית של הפדרציה הבין-לאומית לכלבנות
חורבת זכריה

**חורבת זכריה** היא אתר ארכאולוגי הממוקם ממערב לעיר מודיעין שנערכה בה חפירת הצלה לקראת הקמת הפארק הטכנולוגי של מודיעין. בחפירה בחלק מהאתר נתגלו שרידי יישוב מהתקופה העבאסית והפאטימית.

## היסטוריה
הראשונים שסקרו את האתר במאה ה־19 היו קונדר וקיצ'נר שנתנו למקום את השם נבי זכריה, זאת בגלל מבנה קטן של מקאם שהיה במקום שהוקדש לאביו של יוחנן המטביל. האתר נסקר שוב לקראת הקמת העיר מודיעין ואז שוב לקראת הקמת אזור תעשייה. בשנת 2015 בוצעה חפירת הצלה סמוך מאוד לאתר ובשת 2017 בוצעה חפירת הצלה באתר עצמו לקראת הקמת הפארק הטכנולוגי.

## ארכאולוגיה
בסקרים ובחפירות ההצלה שבוצעו באתר, התגלו שרידי יישוב שתחילתו במאה התשיעית לספירה. היישוב הוא חלק מתפרוסת רחבה של יישובים שנחשפו באזור, שהוקמו לאורך השנים מצפון ומדרום לדרך העתיקה שעלתה לירושלים. ההתיישבות בו נמשכה עד לתקופה העות'מאנית. השכבה הקדומה ביותר שנחשפה מיוחסת לתקופה העבאסית והפאטימית. אף על פי שחשוב לציין שנחפר רק חלק יחסית קטן מהאתר, כאשר בסקרים שנערכו באזורים הסמוכים לאתר התגלו גם ממצאים מתקופות קדומות יותר, כמו הרומית והביזנטית. לאחר שהאתר ננטש ככל הנראה, יש התיישבות חדשה באתר בתקופה הפאטימית והצלבנית במאות ה-11 וה-12 במהלכן משוקמים מבנים רבים באתר. במהלך המאות ה-13 וה-14 שהן התקופה האיובית והממלוכית יש ירידה באוכלוסייה באתר. במהלך המאה ה-15 האתר משמש כבית קבורת ונחצבים באזור קברי ארגז.

## ממצאים
הממצאים שנחשפו באתר מעידים על ישוב שלא ידעו על קיומו. היישוב הוקם בצורה מתוכננת ומסודרת וכלל 63 מבני אבן. המבנים כללו מבני מגורים, מחסנים, 3 בתי בד, כאשר בחלק מהמבנים משולבות גם רצפות פסיפס. בתחילת התקופה העות'מאנית חלק משטח היישוב הופך לבית קברות ונחצבים בו 64 קברי ארגז עם מכסי אבן. החוקרים לא הצליחו לעמוד בוודאות על דתם של התושבים שגרו ביישוב, זאת על אף ממצאים רבים מהתקופה הביזנטית באזור. ממצאים כמו מאגר מים ותאי נזירים עם צלבים על הקירות ושרידי כנסייה שנסקרה בעבר באזור החורבה.

## הערות שוליים

קטגוריה:יישובים בארץ ישראל טרם קום המדינה
קטגוריה:שפלת יהודה: אתרים ארכאולוגיים
קטגוריה:ארכאולוגיה של ארץ ישראל
קטגוריה:מודיעין-מכבים-רעות: אתרים ארכאולוגיים
סאלה ברטון

**סאלה ברטון** לבית **גלנט** (באנגלית: **Sala Burton**; 1 באפריל 1925 - 1 בפברואר 1987) הייתה פוליטיקאית אמריקאית ילידת פולין שכיהנה כחברת בית הנבחרים של ארצות הברית מקליפורניה משנת 1983 ועד מותה מסרטן המעי הגס בוושינגטון הבירה, ב-1987.

## ביוגרפיה
### ראשית חייה וחינוך
היא נולדה כ**סאלה גלנט** למשפחה יהודית בביאליסטוק שבפולין, ב-1 באפריל 1925. המשפחה היגרה לארצות הברית בשנת 1939, לפני הפלישה הגרמנית לפולין, והיא למדה בבתי ספר ציבוריים בסן פרנסיסקו ולאחר מכן באוניברסיטת סן פרנסיסקו.

### קריירה
מ-1948 עד 1950 כיהנה בתור המנהלת המשותפת של המכון לענייני ציבור בקליפורניה, ולאחר מכן, בין השנים 1951 – 1954 כיהנה כסגנית נשיא המועצה הדמוקרטית של קליפורניה. מ-1957 עד 1959 כיהנה כנשיאת פורום הנשים הדמוקרטיות בסן פרנסיסקו.
ימין|ממוזער| ברטון כיהנה כנציגה ממחוז הקונגרס החמישי של קליפורניה, שהיה באותה תקופה חלק מהעיר סן פרנסיסקו. היא כיהנה מאז בחירתה הראשונה ב-1983 ועד מותה ב-1987.
ברטון שימשה כצירה לוועידות לאומיות דמוקרטיות, בשנים 1956, 1976, 1980 ו-1984. ב-21 ביוני 1983 נבחרה מטעם המפלגה הדמוקרטית בבחירות מיוחדות לבית הנבחרים של ארצות הברית, כדי למלא את המושב שהתפנה בשל מותו של בעלה, חבר בית הנבחרים של ארצות הברית פיליפ ברטון. 

### חיים אישיים
גלנט התחתנה עם אירווינג ליפשולץ. יחד נולדה להם בת אחת, ג'וי. הם התגרשו בשנת 1951. ב-1950 הכירה גלנט את בעלה השני פיליפ ברטון בוועידה של הדמוקרטים הצעירים בקליפורניה. הם היו נשואים מ-1953 ועד מותו של פיליפ ברטון ב-1983. הם גידלו יחד את בתה, ג'וי.

### מורשת
בית הספר התיכון פיליפ וסאלה ברטון, במקום בו עמד בעבר בית הספר התיכון וודרו וילסון בסן פרנסיסקו, נקרא על שם בני הזוג.

### מוות וירושה
ברטון מתה מסרטן המעי הגס ב-1 בפברואר 1987 בוושינגטון הבירה, ונקברה בבית הקברות הלאומי של סן פרנסיסקו בפרסידיו. 

## קישורים חיצוניים

* 
* 

## הערות שוליים

קטגוריה:חברות בית הנבחרים של ארצות הברית
קטגוריה:חברי בית הנבחרים של ארצות הברית מקליפורניה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יהודים שהיגרו מפולין לארצות הברית
קטגוריה:יהודים חברי בית הנבחרים של ארצות הברית
קטגוריה:אמריקאיות שנולדו ב-1925
קטגוריה:אמריקאים שנולדו ב-1925
קטגוריה:אמריקאיות שנפטרו ב-1987
קטגוריה:אמריקאים שנפטרו ב-1987
אברהם צבי שור

הרב **אברהם צבי שור** (ה'תרכ"ט – ה' בסיוון ה'תש"ה) היה רבה של מונסטריץ' שבגליציה, ראב"ד בד"ץ כוללות החסידים בירושלים, ומייסד ונשיא הסתדרות 'מחזיקי הדת'.

## תולדות חייו
נולד בשנת ה'תרכ"ט לאביו הרב שמואל יצחק שור, בעל מחבר שו"ת מנחת ש"י, שהיה חסיד צ'ורטקוב. סבו הוא הרב משה חיים שור שהיה רב העיר מונסטריץ'. עם פטירת סבו בשנת ה'תרנ"א החל אביו לכהן כרב העיר, ובשנת ה'תרס"ב כאשר נפטר אביו, ירש את רבנות העיר בעצמו.

בגיל 22 נסמך להוראה על ידי אביו וע"י רבי יצחק שמעלקיש ורבי אריה ליב מסטרי, ובהמשך הוסמך על ידי המהרש"ם מבערזאן ורבי אלימלך אשכנזי מהורדונקה, וכיהן כרב בכמה עיירות בגליציה, בשנת ה'תרס"א הוסמך על ידי אביו החורג רבי שלום מרדכי שבדרון מברז'אן.

נשא לאישה את בת שבע, ביתו של רבי פנחס ברנדווין, חתן רבי אברהם ברנדווין, אדמו"ר של חסידות סטרטין. בשנת ה'תרס"א עלה רבי פנחס לארץ, ובתו התקשתה לשאת את הריחוק ממנו ושידלה את בעלה לעלות אף הוא, ואכן כשנה אחר כך בשנת ה'תרס"ב עלה אף הרב שור לארץ והתיישב בירושלים.

לאחר שהתיישב בירושלים מונה להיות "ממונה" בכולל ויז'ניץ ומרמרוש, חבר ב'ועד השחיטה המאוחד' וגבאי ב'חברא קדישא של כוללות החסידים', בהמשך ניהל את מושב זקנים. בשנת ה'תרע"א מונה לדיין בבד"ץ כוללות החסידים ולאחר מכן, בשנת ה'תרע"ו מונה לעמוד בראשו.

בשנת תר"צ העיד בתור מומחה בענייני הכותל בפני ועדת הכותל שמינה חבר הלאומים. ביום כניסתו של אלנבי הוא זה שעצר מלהיכנס לעיר עתיקה על סוס לעיר הקודש אין נכנסים ברכיבה על סוס מתוך ספר שיח על אחים עמוד 10

בשנת ה'תרע"ט החל לצאת לאור בירושלים עיתון מחזיקי בדת מייסודו, בהשראה לעיתון מחזיקי הדת שהיה יוצא בלבוב. אך בכסלו ה'תרפ"ג יצא לאור הגיליון האחרון של העיתון.

נפטר בערב שבועות לאחר מחלה ממושכת, על מצבתו נכתב:

## חיבוריו
בשנת ה'תרע"א הדפיס את חלקו השני של ספרו של אביו "מנחת ש"י" והסיף לו גם חיבור שכתב בעצמו בשם "מנחת אברהם" על יורה דעה. בשנת ה'תרצ"ה הדפיס את ספרו שביבי א"ש על אורח חיים וחושן משפט. בנוסף נמצא חיבור שלו שלא נדפס מעולם של פסקי הלכות בעניינים שונים בנושאי יו"ד.

על ספריו קיבל הסכמות מהאדמו"ר רבי ישראל מטשורטקוב ובנו רבי דובער, ומבעל "אהבת ישראל" מוויז'ניץ.

## משפחתו
מיוחס לרבי יוסף בכור שור. אחיינו הוא רבי מאיר שפירא מלובלין. בתו רבקה הייתה נשואה לרב מרדכי הכהן. נכדיו היו שמואל אבידור הכהן, פינחס פלאי ומנחם הכהן.

## לקריאה נוספת
'''אבותינו''' - קוים שהעלה אבינו הרב שמואל אבידור הכהן לדמותו של אביו הרב מרדכי הכהן. סיוון תשס"ז. ירושלים.

## הערות שוליים

קטגוריה:משפחת שור
קטגוריה:היישוב הישן
קטגוריה:אבות בית הדין של כוללות החסידים בירושלים
קטגוריה:רבנים גליציאנים
קטגוריה:חסידי צ'ורטקוב
קטגוריה:רבנים חסידים
קטגוריה:אנשי העלייה הראשונה
קטגוריה:נפטרים ב-1945
הרבעת כלבים

קישור=https://en.wikipedia.org/wiki/File:French_Bulldog_with_puppies.jpg|ממוזער|המלטה של גורי בולדוג צרפתי ואמם
**רביית כלבים** היא פרקטיקה של הכלאה כלבים נבחרים במטרה לשמר או לייצר תכונות וערכים מסוימים. כאשר כלבים מתרבים ללא התערבות אנושית, תכונות צאצאיהם נקבעות על ידי הברירה הטבעית, בעוד ש"רביית כלבים" מתייחסת במיוחד לבחירה מלאכותית של כלבים, שבה בעליהם של הכלבים בוחרים באופן יזום את ההורים לצורך הרבייה. הרבייה מתבססת על מדע הגנטיקה, ולכן מגדל שמבין בגנטיקה של כלבים, בבריאותם ובמטרותיהם המיועדות מנסה לגדל כלבים מתאימים.

## מחזור אסטרוס
כלבים מגיעים לבגרות מינית בין גיל 6 ל-24 חודשים, בגיל זה כלבות מתחילות לחוות מחזור חום. קיימים ארבעה שלבים במחזור החום: פרואסטרוס, אסטרוס, דייסטרוס ואנאסטרוס. כלבה הנמצאת בשלב האסטרוס, הידוע גם כ"תקופת חום", יכולה להיכנס להריון במהלך תקופה זו, הנמשכת בין 3 ל-21 יום.

## היסטוריה
בני האדם שמרו על אוכלוסיות של בעלי חיים מועילים סביב מקומות מגוריהם מאז תקופות פרהיסטוריות. במהלך אלפי השנים הללו, כלבים המבויתים התפתחו לסוגים שונים, או קבוצות, כגון כלבי רועים, כלבי ציד, וכלבי רוח. כדי לשמר את ההבחנות הללו, בני האדם הפגישו בכוונה כלבים עם תכונות מסוימות כדי לעודד תכונות אלו בצאצאים. באמצעות תהליך זה, פותחו מאות גזעי כלבים. הבחירה המלאכותית בגידול כלבים השפיעה על התנהגות, צורת וגדול הכלבים.

מחקרים נוספים מצביעים על כך שהמושג ניוטניה (הפיהוק) כמשמעותי להבחנה בין כלבים לזאבים אינו מבוסס.

## בריאות
בקרב כלבים קיימות תכונות תורשתיות מסוימות שעלולות להתפתח למוגבלות או מחלה. דיספלזיה של מפרק הירך בכלבים היא אחד ממצבים כאלה. בנוסף, הוכח כי חריגות בעיניים, בעיות בלב וחלק מהמקרים של חירשות הן תורשתיות. בוצעו מחקרים מקיפים על תנאים אלו, לרוב בתמיכת מועדוני גזע ורשומות כלבים, כאשר מועדוני גזע מתמחים מספקים מידע על פגמים גנטיים נפוצים בגזעים שלהם. כמו כן, ארגונים מיוחדים כמו הקרן האורתופדית לבעלי חיים (Orthopedic Foundation for Animals) אוספים נתונים ומספקים אותם למגדלים, כמו גם לציבור הרחב. מצבים כמו דיספלסיה של הירך יכולים להשפיע על גזעים מסוימים יותר מאחרים.

## מגוון גנטי
כלבים ביתיים הם ממלאים פנומנליים מגוונים, כפי שמעידים הבדלים במורפולוגיה ובהתנהגות בין גזעים שונים. גורמים התורמים לגיוון זה כוללים בידוד רבייתי, צווארי בקבוק ושינוי גנטי אקראי. נתונים שנאספו מדיווחי בעלים מרמזים על כך שלגיוון הגנטי יש השפעה על תוחלת חיי הכלבים.

## קישורים חיצוניים

## הערות שוליים

קטגוריה:גידול בעלי חיים
קטגוריה:כלבים והאדם
ג'יימס הילהאוס

**ג'יימס הילהאוס** (באנגלית: **James Hillhouse**; 20 באוקטובר 1754 – 29 בדצמבר 1832) היה עורך דין, מפתח נדל"ן ופוליטיקאי אמריקאי מקונטיקט, אשר ייצג את המדינה בשני הבתים של הקונגרס של ארצות הברית. מפברואר עד מרץ 1801, הילהאוס כיהן לזמן קצר כ.

## ביוגרפיה
### ראשית חייו
הילהאוס נולד ב-20 באוקטובר 1754 במונטוויל שבמושבת קונטיקט, והיה בנם של ויליאם הילהאוס ושרה (גריסוולד) הילהאוס. בגיל שבע אומץ על ידי דודו ודודתו חשוכי הילדים, ג'יימס אברהם ומרי לוקאס הילהאוס. הוא למד בגראמר סקול הופקינס בניו הייבן, וב-1773 השלים את לימודיו במכללת ייל. הוא למד משפטים וב-1775 התקבל ללשכת עורכי הדין, ועסק בעריכת דין בניו הייבן.
ימין|ממוזער|220x220 פיקסלים| ועדה עבור ג'יימס הילהאוס במשמר הרגלים של המושל, יוני 1779

### מלחמת המהפכה
במהלך מלחמת העצמאות של ארצות הברית, שירת הילהאוס כקפטן של הפלוגה השנייה של משמר הרגלים של המושל. במהלך הפלישה הבריטית המוצלחת לניו הייבן ב-5 ביולי 1779, פיקד על כוחות לצד ארון בר, עם מתנדבים שכללו סטודנטים ממכללת ייל.

### קריירה
הילהאוס כיהן כחבר בבית הנבחרים של קונטיקט מ-1780 עד 1785. הוא כיהן כחבר במועצת העוזרים של קונטיקט מ-1789 עד 1790 ונבחר כחבר בית הנבחרים של ארצות הברית מקונטיקט לקונגרסים השני, השלישי והרביעי וכיהן בתפקיד מ-4 במרץ 1791 ועד להתפטרותו, בסתיו 1796. הוא גם כיהן כשופט של בית המשפט העליון של קונטיקט לערעורים מ-1789 עד 1793. 

הילהאוס, שנבחר כחבר הסנאט של ארצות הברית ב-12 במאי 1796, כדי למלא את המושב שהתפנה כתוצאה מהתפטרותו של אוליבר אלזוורת', נבחר מחדש ב-1797, 1803 ו-1809, וכיהן מדצמבר 1796 עד 10 ביוני 1810, כאשר התפטר. במהלך הקונגרס השישי כיהן בתפקיד הנשיא הזמני של הסנאט.

בשנת 1803, הילהאוס וכמה פוליטיקאים אחרים בניו אינגלנד הציעו את פרישת ניו אינגלנד מהאיחוד בגלל ההשפעה הגוברת של הדמוקרטים הג'פרסוניים, במיוחד לאחר רכישת לואיזיאנה, מה שהפחית עוד יותר את ההשפעה הצפונית והפדרליסטית.

הילהאוס נבחר לחבר באגודת העתיקות האמריקאית בשנת 1813. 

בשנת 1814, היה ציר קונטיקט בוועידת הרטפורד, ומ-1782 עד 1832 היה גזבר מכללת ייל.

הוא מת ב-29 בדצמבר 1832 בניו הייבן שבקונטיקט.

הילהאוס היה בעל עבדים. 

## מורשת
הילהאוס תרם תרומה חשובה לנוי של ניו הייבן. הוא היה פעיל בניסיון לשתול את עצי הבוקיצה, מה שהעניק לניו הייבן את הכינוי "עיר הבוקיצה". הילהאוס אווניו ובית הספר התיכון ג'יימס הילהאוס בניו הייבן נקראים על שמו.

הוא היה אחיינו של מתיו גריסוולד ודודו של תומאס הילהאוס.

## קישורים חיצוניים

* 
* 

## הערות שוליים

קטגוריה:אמריקאים ילידי קונטיקט
קטגוריה:בוגרי אוניברסיטת ייל
קטגוריה:חברי בית הנבחרים של ארצות הברית מקונטיקט
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:סנאטורים חברי המפלגה הפדרליסטית
קטגוריה:נשיאים זמניים של הסנאט של ארצות הברית
קטגוריה:חברי הסנאט של ארצות הברית מקונטיקט
קטגוריה:עורכי דין אמריקאים במאה ה-18
קטגוריה:אמריקאים שנולדו ב-1754
קטגוריה:אמריקאים שנפטרו ב-1832
מי שיקמה

**מי שיקמה בע"מ** הוא תאגיד מים וביוב המספק שירותי מים וביוב בתחום המוניציפלי של הערים חולון, אור יהודה, אזור ובית דגן. הוקם בשנת 2008 מכוח חוק תאגידי המים והביוב תשס"א-2001 וכפוף לרשות הממשלתית למים ולביוב. מטה התאגיד שוכן בחולון. מנכ"ל התאגיד כיום הוא אריק מולה.

## מאפיינים
התאגיד פועל בתחום הערים חולון, אור יהודה, אזור ובית דגן, ובכך משרת למעלה מ-250,000 איש. בכך הוא מהווה את אחד מתאגידי המים הגדולים בישראל.

רוב המים מסופקים לתאגיד על ידי מקורות.

הביוב של התאגיד מתועל לקווי הביוב הראשיים של השפד"ן.

תאגיד מי שיקמה משתף פעולה עם חברות הזנק מקומיות בתחום המים, הביוב והתיעול לצורכי ניטור ותחזוקה.

## קישורים חיצוניים
* 

קטגוריה:חברות מים ושפכים ישראליות
קטגוריה:חברות עירוניות בישראל
קטגוריה:ישראל: פינוי פסולת
Music From and Inspired by the Motion Picture End of Days

***Music From and Inspired by the Motion Picture End of Days*** (בתרגום חופשי מאנגלית: **מוזיקה מהסרט [[סוף העולם (סרט, 1999)|סוף העולם]] ובהשראתו**) הוא אלבום פסקול מאת אמנים שונים שיצא לאור ב-2 בנובמבר 1999 דרך חברת התקליטים גפן רקורדס. אלבום זה מהווה לפסקול סרט הפעולה-אימה *[[סוף העולם (סרט, 1999)|סוף העולם]]* שיצא לאקרנים עשרים ימים מאוחר יותר, ב-24 באותו חודש. מרבית השירים באלבום בוצעו על ידי להקות מסוגות הרוק והמטאל התעשייתיים והאלטרנטיביים. באותו יום שיצא האלבום לאור, הוציאה גפן את השירים "Nobody's Real" מאת פאוורמן 5000 ו-"Oh My God" מאת גאנז נ' רוזס בהרכבה המחודש כסינגל וסינגל שיווקי (בהתאמה).

## רשימת השמעה

## מיקומי שיא

## תעודות על מכירות

## קישורים חיצוניים

## הערות שוליים

קטגוריה:פסקולים באנגלית
קטגוריה:אלבומי מטאל
קטגוריה:אלבומי רוק אלטרנטיבי
קטגוריה:אלבומי זהב בקנדה
קטגוריה:אלבומי פלטינה בארצות הברית
קטגוריה:אלבומי חברת גפן רקורדס
קוף רע

"**קוף רע**" (או: **באד מאנקי**; באנגלית: **Bad Monkey**) היא סדרת טלוויזיה אמריקאית מבית אפל TV פלוס בז'אנר הפשע והדרמה הקומית השחורה, שפותחה והופקה על ידי ביל לורנס . הסדרה מבוססת על ספר באותו השם  מאת קרל היאסן. שני פרקי הסדרה הראשונים שוחררו ב-14 באוגוסט 2024. בדצמבר 2024 הכריזה אפל TV כי הסדרה תחודש לעונה שנייה.

## רקע
אנדרו ינקי, בלש משטרה בהשעיה בדרום פלורידה, יוצא לחופשה ארוכה בפלורידה קיז ומורד לדרגת מפקח מסעדות. בניסיון להציל את כבודו האבוד, הוא צולל לחקירת רצח לאחר שזרוע כרותה נמשתה על ידי תייר במהלך דייג.

## שחקנים
* וינס ווהן כאנדרו ינקי, בלש משטרתי לשעבר ומפקח מסעדות בהווה.
* נטלי מרטינז כרוזה קמפסיו, בוחנת מז"פ ממיאמי.
* מרדית' האגנר כאיב סטריפלינג, אשתו של קרבן הטביעה, ניק.
* ל. סקוט קלדוול כיא-יא, סבתה של מלכת הדרקונים.
* רוב דלייני ככריסטופר, בן הזוג של איב.
* אלכס מופט כאיבן שוק, יזם נדל"ן.
* מישל מונאהן כבוני וויט, חברתו לשעבר של ינקי.
* ג'ודי טרנר-סמית' כמלכת הדרקונים.

## פרקים
בעונה הראשונה של הסדרה עשרה פרקים, ואורכם נע בין 45 דקות לשעה.

## הפקה
בדצמבר 2018, חתם ביל לורנס, באמצעות חברת ההפקה שלו, על חוזה בן חמש שנים עם האחים וורנר. באוגוסט 2021 הודיעו הצדדים על פיתוח של הסדרה "Bad Monkey" על בסיס ספרו של קרל היאסן, בהפצת אפל טיוי ובכיכובו של וינס ווהן. הצילומים החלו בפברואר 2022 בפלורידה קיז ובמיאמי.

בדצמבר 2024, אפל TV+ חידשה את הסדרה לעונה שנייה. הפקת העונה השנייה תעבור מאזור מיאמי והפלורידה קיז לאזור לוס אנג'לס, דבר שהיה חשוב לוינס ווהן, תושב לוס אנג'לס. אתגרי מזג אוויר במהלך צילומי עונה 1 תרמו להחלטה להעביר את ההפקה ללוס אנג'לס. צילומים נוספים יתקיימו בפלורידה כדי לשמר את האווירה שמזוהה עם ספריו של קרל היאסן. התכנון המקורי היה לבסס את העונה השנייה על הספר *Razor Girl* של קרל היאסן, אך זה השתנה, והעונה תהיה מבוססת על יצירה מקורית בהשפעת ספריו של היאסן. אדם שטיקייל, קומיקאי ותסריטאי שכתב פרק בעונה הראשונה, מונה לראש צוות הכותבים של העונה השנייה.

## הזרמה
שני הפרקים הראשונים בסדרה הוזרמו לראשונה בשירות אפל TV ב-14 באוגוסט 2024, ופרק נוסף שוחרר בכל יום רביעי, עד 9 באוקטובר 2024.

## קישורים חיצוניים
* 
* 

## הערות שוליים

קטגוריה:אפל TV פלוס: תוכניות וסדרות
קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:האחים וורנר: סדרות טלוויזיה
קטגוריה:סדרות טלוויזיה המבוססות על ספרים
קטגוריה:סדרות טלוויזיה אמריקאיות שעלו לשידור בשנת 2024
קטגוריה:תוכניות טלוויזיה באנגלית
קטגוריה:תוכניות טלוויזיה שמתרחשות במיאמי
קטגוריה:סדרות משטרה ופשע
מינוספייס

**מינוספייס** (בסינית: 微纳星空; פין-יין: *Wēinà Xīngkōng*; באנגלית: MinoSpace) היא חברה מהעיר בייג'ינג, סין, הפועלת בתחום תעשיית החלל.

## היסטוריה
בשנת 2014 הממשל הסיני החליט לפתוח תחום תעשיית החלל לחברות לא ממשלתיות. חברת "מינוספייס" הוקמה בשנת 2017 על ידי עובדים לשעבר של תאגיד הטכנולוגיה בתחום החלל של סין.

בשנת 2018 הלוויין הראשון של החברה שנבנה במתכונת קיובסאט שוגר לחלל בעזרת משגר מתוצרת חברה פרטית לנדספייס. הלוויין לא הצליח להגיע למסלול המתוכן. כעבור יומיים ב-29 באוקטובר לוויין אחר של החברה שוגר לחלל בהצלחה על גבי משגר צ'אנגג'נג 2C. בעקבות הצלחה זו החברה השיגה מימון להמשך פעילותה.

כיום חברה מציע לוויים בגודל עד 6 קיובסאט לצורכי חישה מרחוק, תקשורת, ניווט ואינטרנט של הדברים. כמו כן במפעלי החברה מיצור ציוד לתקשורת להתקנה בתחנות קרקע לבקרת פעילות לויינים ותקשורת.

נכון למחצית 2024 שוגרו לחלל כ-30 לוויינים מתוצרת החברה לרבות לוויינים מסדרה טינין.

בנוסף לבניית לוויינים לפי הזמנה, החל משנת 2022 החברה החלה לשגר לוויינים מסדרה Taijing. זה לווייני חישה מרחוק שנבנים בחברה ומופעלים על ידה. משקלם עד 350 ק"ג.

## רשימת שיגורים

## קישורים חיצוניים

* תיאור החברה
* נתוני שיגורים

קטגוריה:חברות סיניות
קטגוריה:תוכנית החלל הסינית
קטגוריה:חקר החלל
Geronimo

"**Geronimo**" (בעברית: "**ג'רונימו**") הוא סינגל של להקת האינדי פופ האוסטרלית שפרד, שיצאה בהוצאת חברת התקליטים Empire of Song ב-28 בפברואר 2014. השיר נכתב על ידי ג'ייסון בובינו, ג'ורג' ואיימי שפרד, והופק על ידי סטיוארט סטיוארט. השיר מופיע כסינגל המוביל של אלבום האולפן הראשון של הלהקה, *Bombs Away*.

השיר היה מועמד לפרסי המוזיקה של ARIA לשנת 2014 בקטגוריות שיר השנה והווידאו קליפ הטוב ביותר.

נכון לאוגוסט 2024, השיר הושמע למעלה מ-120 מיליון פעמים ביוטיוב, ולמעלה מ-597 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים האוסטרלי
ארין גמל

**ארין גמל** (באנגלית: **Erin Gemmell**; נולדה ב-2 בדצמבר 2004) היא שחיינית אמריקאית, סגנית אלופה אולימפית (פריז 2024) וסגנית אלופת עולם (פוקואוקה 2023) במשחה שליחות 4x200 מטר חופשי. סגנית אלופת עולם (סינגפור 2025) במשחה שליחות 4x100 מטר חופשי.

## ביוגרפיה
גמל בת למשפחה של שחיינים מצטיינים. היא מתאמנת בהדרכתו של אביה, ברוס גמל , מאמנה של קייטי לדקי. אחיה אנדרו  שחיין אולימפי זוכה מדליות כסף וארד באליפויות עולם בשחייה במים פתוחים.

### 2022
באליפות העולם בבריכת 25 מטר שנערכה במלבורן, אוסטרליה בדצמבר 2022 היא זכתה ב-3 מדליות, אחת מכל סוג. מדליות זהב וכסף במשחי שליחות 4x50 מטר חופשי וב-4x100 מטר חופשי לאחר שהשתתפה בשלבי המוקדמות ומדליית ארד במשחה שליחות 4x200 מטר חופשי בתוצאה של 7:34.70 דקות, אחרי אוסטרליה שקבעה שיא עולם חדש של 7:30.87 דקות וקנדה (7:34.47 דקות), כשחיינית שלישית היא קבעה ב"זינוק שליחות" תוצאה של 1:52.23 דקות. נוסף לכך, היא סיימה במקום רביעי במשחה ל-200 מטר חופשי בתוצאה של 1:52.56 דקות ובמקום שישי במשחה ל־400 מטר חופשי בתוצאה של 4:01.82 דקות, בשלב המוקדמות היא קבעה שיא אישי חדש של 4:00.49 דקות.

### 2023
באליפות העולם שנערכה בפוקואוקה, יפן ביולי 2023 היא זכתה במדליית כסף במשחה שליחות 4x200 מטר חופשי ביחד עם קייטי לדקי, בלה סימס ואלכס שאקל בתוצאה של 7:41.38 דקות, אחרי אוסטרליה שקבעה שיא עולם חדש של 7:37.50 דקות ולפני הרפובליקה העממית של סין (7:44.40 דקות), כשחיינית ראשונה היא קבעה תוצאה של 1:55.97 דקות.

### 2024
באולימפיאדת פריז שנערכה בסוף יולי תחילת אוגוסט 2024 זכתה במדליית כסף במשחה שליחות 4x200 מטר חופשי ביחד עם קלייר ויינסטין, פייג' מאדן וקייטי לדקי בתוצאה של 7:40.86 דקות, אחרי אוסטרליה שקבעה שיא אולימפי חדש של 7:38.08 דקות ולפני הרפובליקה העממית של סין (7:42.34 דקות), כשחיינית רביעית היא קבעה ב"זינוק שליחות" תוצאה של 1:55.40 דקות. נוסף לכך, היא סיימה במקום תשיעי במשחה ל-200 מטר חופשי בתוצאה של 1:56.46 דקות.

## שיאים אישיים
### בריכה אולימפית
* 50 מטר חופשי: 25.00 שניות (2024)
* 100 מטר חופשי: 54.13 שניות (2022)
* 200 מטר חופשי: 1:55.97 דקות (2023)
* 400 מטר חופשי: 4:05.07 דקות (2022)
### בריכת 25 מטר
* 100 מטר חופשי: 52.97 שניות (2022)
* 200 מטר חופשי: 1:52.56 דקות (2022)
* 400 מטר חופשי: 4:00.45 דקות (2022)

## ראו גם

## קישורים חיצוניים

קטגוריה:אמריקאים ילידי מרילנד
קטגוריה:שחייניות חופשי
קטגוריה:שחייניות אולימפיות אמריקאיות
קטגוריה:שחייניות אמריקאיות באולימפיאדת פריז (2024)
קטגוריה:מרילנד: שחיינים
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
דניאל לאור

**דניאל לאור** (1 בספטמבר 1925 – 1 בינואר 2003) היה דיפלומט ישראלי, שכיהן כשגריר ישראל באוגנדה וכשגריר ישראל בפיליפינים.

## ביוגרפיה
לאור נולד ב-1 בספטמבר 1925 בישראל. ב-1 באוקטובר 1953 התקבל למשרד החוץ, והחל לעבוד כמזכיר ראשון בצירות ישראל בבוקרשט, בירת רומניה. בשנת 1955 עבר לצירות ישראל ברומא שבאיטליה כנספח לענייני עבודה. הוא נשאר ברומא עד 1958, וב-1959 מונה לקצין יחסי ציבור בשגרירות ישראל בוושינגטון.

בשנת 1963 החל לכהן כסגן וכממלא מקום במחלקת ש"ב (שיתוף בין-לאומי) במשרד החוץ. בין השנים 1966–1971 כיהן כממונה על היחסים בצירות הדיפלומטית של ישראל באנקרה שבטורקיה. לאחר מכן מונה לשגריר ישראל באוגנדה. במסגרת תפקידו הואמן גם על רואנדה. אולם בעקבות ניתוק היחסים הדיפלומטיים בין אוגנדה לישראל שב ב-1972 לישראל. בתוך כמה חודשים החל לכהן כשגריר ישראל בפיליפינים, תפקיד שמילא עד 1976. בשנת 1977 עבר לתפקיד מנהל המחלקה לעניינים מדיניים במוסדות בין-לאומיים.

ב-31 במרץ 1978 פרש לגמלאות. נפטר ב-1 בינואר 2003, בגיל 77.

## קישורים חיצוניים
* 

## הערות שוליים

קטגוריה:שגרירי ישראל באוגנדה
קטגוריה:שגרירי ישראל בפיליפינים
קטגוריה:ישראלים שנולדו ב-1925
קטגוריה:ישראלים שנפטרו ב-2003
Daniel (שיר של אלטון ג'ון)

"**Daniel**" (בעברית: "**דניאל**") הוא סינגל של המוזיקאי האנגלי אלטון ג'ון. השיר יצא לראשונה בינואר 1973 בהוצאת חברות התקליטים MCA רקורדס (ארצות הברית) ו-DJM רקורדס (הממלכה המאוחדת). השיר נכתב על ידי ברני טופין והולחן על ידי אלטון ג'ון. ברני טופין כתב את המילים לאחר שקרא מאמר בטיים או בניוזוויק על יוצא מלחמת וייטנאם שנפצע, ורצה להתרחק מתשומת הלב שהוא קיבל כשחזר הביתה. השיר הופק על ידי גאס דאג'ון. השיר מופיע כסינגל השני של אלבום האולפן השישי של אלטון ג'ון, *[[Don't Shoot Me I'm Only the Piano Player]]*.

השיר היה מועמד לפרס גראמי בקטגוריית ביצוע סולו הפופ הגברי הטוב ביותר.

## מיקומי שיא

## נתוני מכירות

## גרסאות כיסוי בולטות
גרסת הכיסוי לשיר שבוצעה על ידי להקת הבנות וילסון פיליפס  מופיעה באלבום ההוקרה *[[Two Rooms: Celebrating the Songs of Elton John & Bernie Taupin]]*. השיר הגיע בשיאו למקום השביעי במצעד השירים העכשוויים למבוגרים של בילבורד ו-RPM, ולמקום ה-26 במצעד הפופ הקנדי של RPM.

גרסת הכיסוי לשיר שבוצעה על ידי סם סמית' מופיעה באלבום המחווה *[[Revamp & Restoration]]* .

השחקנית הצרפתייה מארי לאפורה הוציאה גרסה של השיר בצרפתית ב-1974. 125,000 עותקים של גרסת הכיסוי נמכרו בצרפת.

להקת הרוק האמריקאית פיול  הוציאה גרסת כיסוי לשיר. גרסה זו מופיעה באלבום האולפן השני שלהם, *Something Like Human*.

## קישורים חיצוניים

## הערות שוליים

קטגוריה:שירי 1972
קטגוריה:סינגלים מ-1973
קטגוריה:שירי אלטון ג'ון
קטגוריה:שירים באנגלית
קטגוריה:בלדות משנות ה-1970
קטגוריה:בלדות פופ
קטגוריה:בלדות רוק
קטגוריה:סינגלים שהגיעו למקום הראשון במצעד הסינגלים של RPM
אנדראש ברדוש

**אנדראש בארדוש** (בהונגרית: **Bárdos András**; סגד, 5 ביולי 1964) הוא עיתונאי יהודי-הונגרי, מגיש טלוויזיה ועורך תוכניות בטלוויזיה, פרופסור באוניברסיטה.

## קורות חיים
אנדראש ברדוש נולד במשפחה יהודית כבנם של הסופר והמחזאי פאל ברדוש ושל הסופרת יודית פנאקל. הוא השלים את לימודיו באוניברסיטה בפקולטה למדעי הרוח של אוניברסיטת אטווש לוראנד, בין 1983 לבין 1988 עם התמחות בהיסטוריה של הונגריה, ולאחר מכן למד בבית הספר לעיתונות של אגודת העיתונאים ההונגרים (MÚOSZ).
* בין 1988 לבין 1991 עבד במחלקת הבידור והספורט של הרדיו ההונגרי.
* בין 1991 לבין 1998, היה עובד קבוע של הטלוויזיה ההונגרית.
* בין 1985 לבין 1990, הוא היה מנהל התכנית המארח של ה"יומן" (Híradó).
* בין 1991 לבין 1993, היה עובד של התכנית ה"צהריים" (Napközi).
* בין 1994 לבין 1996 היה העורך-מגיש של תוכנית בשם "אובייקטיב" (Objektív).
* בין 1995 לבין 1998 היה המנהל "הזריחה" של "Napkelte"
* ב-1998 ניהל את הדיון הראשון בטלוויזיה בין המועמדים לראשות הממשלה.
* בשנת 1998 חתם על חוזה עם RTL Klub TV, שם עבד במשך שנתיים כחבר צוות בכיר של תחנת החדשות.
* בין 2001 לבין 2002, עבד ב-SATeLIT Television, שם היה עורך-מגיש.
* בין 2002 לבין 2003, תפס את מקומו של אישטוואן פאלפי בערוץ TV2.
* מספטמבר 2003, ב-TV2, מארח במשותף עם אשתו קריסטינה מאטה את תוכנית החדשות "עובדות" (Tények).
* ב-2 באוקטובר 2009 - על פי ההודעה הרשמית, בהסכמה הדדית - סיימה TV2 את ההתקשרות עם שני המגישים המוכרים.
* ב-2013, יחד עם פורטל החדשות HÍR24 (כיום: 24.hu), הוא התחיל את תוכנית החדשות היומית החדשה שלו ב-Story4, שנמשכה עד 2015.

בארדוש מלמד באוניברסיטה לאמנויות התיאטרון והקולנוע (SZFE) מאז 1995, מ-1995 עד 1999 היה מרצה, מ-1999 עד 2003, מרצה בכיר, מ-2004 עד 2007 פרופסור חבר, ופרופסור מ-2007, סגן רקטור האוניברסיטה מאז 2008. בשנת 2003 קיבל רשמית את הדוקטורט שלו (DLA) גם ב"ניהול תוכניות בפועל". פרקים מתוך מדריך לשדרני רדיו וטלוויזיה מתחילים - להנחיית תוכניות עובדתיות עם עבודתו, אותה כתב יחד עם אשתו, קריסטינה מאטה. תחום התמחותו שלו הוא קולנוע ואמנות הווידאו,

נושאי המחקר שלו: השפה ההונגרית בתקשורת - שפת מדיה הונגרית חדשה, ייצוג חזותי של המציאות במדיה עובדתית ובתקשורת אלקטרונית.

החל מ-24 בספטמבר 2021 הוא מנהל תוכנית בשם "hard talk" ב-HVG360.

## כתביו (חלקי)
* מה זה אומר לנו? (2002)
* פסק דין (2010)
* Love Story (2010)
* אישטוואן ואגו - אפתח את פי! (2010)
* Show (2011)
* אנדראש קרן - אי אפשר לתאר את זה! (2012)
* אנדראש בארדוש–אדם רני: מפנטום האופרה עד מאמה מיה! סודות תיאטרון מדאץ', המאה ה-21, בודפשט, 2014

## לקריאה נוספת
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008.  (מי זה מי בהוצאת סוכנות הידיעות ההונגרית)
* אנדראש בארדוש וקריסטינה מאטה: שידור בפועל - 2017. 16 במרץ
* תוכניתו "עובדות"
* מסד נתונים מארח - 2017. 16 במרץ
## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:סגד: אישים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1964
אשר לזימי

**אשר לזימי** (1937–?) היה פוליטיקאי ישראלי שכיהן כראש מועצת מבשרת ציון הראשון.

## ביוגרפיה
לזימי נולד ב־1937 במרקש שבמרוקו, והתחנך בבני עקיבא וישיבת אוצר התורה בעיר.

לזימי עלה ב־1955 במסגרת עליית יהודי מרוקו. משפחתו שוכנה במעברת משואה ליד בית גוברין, שם הועסק כשוטר מוסף במשך כשנה וחצי עד שעברה משפחתו לבנימינה.

ב־1958 עבר למבשרת ירושלים בתור עסקן הפועל המזרחי ונתמנה למזכיר הסניף המקומי ביישוב, שהשתייך למועצה אזורית הרי יהודה.

במרץ 1963 אוחד היישוב מבשרת ירושלים עם היישובים מעוז ציון א' וב' ליישוב אחד לקראת הקמת מועצה מקומית עצמאית. ועדת היישוב הממונה הורכבה מארבעה נציגי מפא"י, ארבעה נציגי מפד"ל, 2 מחירות ו־1 מהמפלגה הליברלית הישראלית. המועצה נוהלה על ידי קואליציה בין מפא"י למפד"ל, ונקבע ביניהן הסכם רוטציה כאשר ראש הוועד נועד להתחלף מידי ששה חודשים. בתחילה כיהן רחמים אברהמי ממפא"י כראש הוועד ובאוגוסט 1963 הוחלף בלזימי.

בפברואר 1964 הוכרזה מבשרת ציון כמועצה מקומית, ולזימי מונה לעומד בראשה, בראשות קואליציה בין מפד"ל, חירות וליברלים. בהמשך נסתכסכו לזימי ונשאי חירות, ובמרץ 1965 הצטרפה מפא"י לקואליציה.

בעקבות הבחירות לרשויות המקומיות בישראל בנובמבר 1965, הוקטנה המועצה לתשעה חברים, והמפד"ל שמרה על כוחה בארבעה. למרות זאת, ראש רשימת מפא"י צבי אברהם הקים קואליציה עם גח"ל ול"ע והותיר את לזימי באופוזיציה. בדצמבר 1966 שב לראשות המועצה על ידי פרישת חבר במפא"י ותמיכתו בו.

לאחר הבחירות לרשויות המקומיות בישראל באוקטובר 1969 הקימו שוב מפא"י וחירות קואליציה והותירו את לזימי באופוזיציה. לזימי קיבל תפקיד במחלקה המוניציפלית של מפד"ל.

ב־1972 נוצר מצב סיעות במפד"ל עקב מותו של חיים משה שפירא. לזימי הצטרף לליכוד ותמורה של יצחק רפאל. ב־1973 מונה לזימי לראש המחלקה המוניציפלית של מפד"ל.

בבחירות לכנסת התשיעית ב־1977 הוצב במקום ה־24 ברשימת מפד"ל.

ביוני 1979 נבחר לזימי לראש המועצה הדתית במבשרת ציון. באוקטובר 1980 נעצר ונחקר בחשד שבהיותו ראש המועצה הדתית במבשרת ציון הוזרמו כספים חורגים לעמותה בשם תורה מציון שבראשה עמד לזימי והכספים הגיעו בסופו של דבר לידיו. לזימי לא הועמד לדין.

באוקטובר 1982 פרש מתפקידיו הרשמיים במפד"ל.

## הערות שוליים

קטגוריה:ראשי מועצת מבשרת ציון
קטגוריה:ראשי רשויות מקומיות מטעם המפד"ל
קטגוריה:ראשי מועצות דתיות בישראל
קטגוריה:ישראלים ילידי מרוקו
קטגוריה:ילידי 1937
רוצ'ה (מחוז)

**מחוז רוצ'ה** (בספרדית: **Departamento de Rocha**) הוא אחד מתשעה עשר המחוזות באורוגוואי. ובירתו היא העיר רוצ'ה.

מיקום המחוז הוא במרכז-מזרח המדינה, גובל במחוז טריינטה אי טרס מצפון, במזרח בלגונת מרין ובברזיל כשבדרום הלגונה, הגבול הוא הנקודה הדרומית ביותר בברזיל. באוקיינוס האטלנטי בדרום-מזרח, ובמחוזות לבז'חה ומלדונדו ממערב. העיר צ'וי, אשר חצויה בין רו'צה לברזיל, כשהשדרה המרכזית בעיר היא הגבול הבינלאומי בין המדינות אורוגוואי וברזיל.

המחוז הוקם ב-7 ביולי 1880 ונפרד בפועל ממחוז מלדונדו, ולבז'חה, ב-1 באוגוסט 1881.

## גאוגרפיה
ימין|ממוזער|העיר לה פלומה וחוף הים

מחוז רוצ'ה משתרע לאורך 180 ק"מ של קו חוף ימי, המאופיין בחופים קרים ומלוחים, עם חולות לבנים, ואזורים סלעיים עם חופים עמוקים ותלולים. זה מבדיל אותו ממחוזות אחרים באורוגוואי כגון קולוניה, סן חוסה, מונטווידאו, קנלונס וחלק ממלדונדו, שחופיהם לאורך נהר ריו דה לה פלטה.

## תיירות
ימין|ממוזער|חוף לה מוסה בפארק הלאומי סנטה תרזה.
**הפארק הלאומי - סנטה תרזה** , המשתרע על שטח של כ-3000 דונם, ובו אינספור מינים של צמחייה מקומית ואקזוטית, כולל יותר מ-2 מיליון עצים. ישנם מספר אזורי בילוי, אזורי פיקניק, מסלולי טיולים, חופים באוקיינוס האטלנטי ובלגונה נגרה, אזורי קמפינג, מתחמי צימרים, שירותים כלליים כולל שירותי רפואה וטיפולי שיניים. לאורך הים ישנם ארבעה חופים מסודרים: לה מוסה (La Moza), פלז'ה דה בארקו (Playa del Barco), לס אצ'ירס (Las Achiras), ופלז'ה גרנדה (Playa Grande).

## כלכלה
הכלכלה במחוז מבוססת בעיקר על גידול בקר וצאן ומכירת בקר. וכן ענף הדיג מבוסס מאוד במחוז.

ישנם גם מרבצים של נחושת, ליגניט ושיש.

גידולים חקלאיים, דגנים, טבק, עגבניות, תירס, ירקות ופירות שונים. המסחר בצמר, עור ואלכוהול שולט גם הוא באזור.

במקביל, במחוז יש הכנסה גדולה מתיירות. וברוצ'ה ישנם אתרי נופש רבים לחוף האוקיינוס האטלנטי, ובאזורי הביצות המהווים גן עדן לחובבי צפרות.

## ממשל
ממוזער|180px|מפת המחוז והכבישים העיקריים

### מוניציפלית

ראש העיר נבחר בבחירה ישירה, עם ארבעה ממלאי מקום, לתקופה של חמש שנים. לאחר מכן יכול להיבחר מחדש.

### חוקתית

הרשות המחוקקת היא מועצה מחוזית המורכבת מ-31 חברי מועצה, הנבחרים באופן דמוקרטי. חברי המועצה מופקדים על הצעת רפורמות עירוניות, צווים ומיסים, כמו גם כל פרויקט אחר שהם מוצאים לנכון בתאום עם ראש העיר.

### עיריות (ניהול אזורי) במחוז

4 העיריות הוקמו ב-5 במרץ 2010.
[ממוזער|ימין|180px|מפת העיריות במחוז רוצ'ה: 1) [קסטיז'וס, 2) צ'וי, 3)לה פלומה, 4) לסקנו.]]

## דמוגרפיה

במפקד האוכלוסין שנערך ב-2011 מנתה אוכלוסיית המחוז 68,088 תושבים (מהם 33,269 גברים ו-34,819 נשים), ב-46,071 משקי בית. כשגודל משק בית בממוצע הוא 1.48 נפשות. תוחלת החיים הממוצעת (2004): 74.45 שנים, מתוכם גברים: 69.86 שנים, ונשים: 79.22 שנים.

## קישורים חיצוניים

* 
* אתר עיריית רוצ'ה
* רוצ'ה באנציקלופדיה הגאוגרפית של אורוגוואי

## הערות שוליים

רוצ'ה